RESOLUCIÓN do 2 de setembro de 2010 pola que se convoca un curso sobre condución de vehículos todoterreo.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 08/09/2010

Dentro das actividades programadas para o ano 2010, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso de condución de vehículos todo terreo que contará con tres edicións, conforme as seguintes bases.
1. Datos da actividade.
Denominación: condución de vehículos todo terreo.
Tipo: curso.
Horas lectivas: 20.
Modalidade: presencial.
Obxectivos: con este curso preténdese conseguir que os/as integrantes dos servizos de emerxencias e protección civil, así como os axentes forestais dos servizos de prevención e defensa contra incendios forestais adquiran coñecementos teórico-prácticos para conducir con maior seguridade os vehículos todo terreo empregados na prestación do servizo público.
Contido: o contido do curso de condución de vehículos todo terreo divídese en dúas partes.
Teoría: 4 horas en que se abordarán os seguintes temas:
-O vehículo: características técnicas (ángulos de ataque, central e de saída, inclinación lateral).
-Técnicas de condución (barro, neve, area, terreos accidentados, baixadas e subidas extremas).
-Rescate do vehículo (tracción directa, poleas e reenvíos, ancoraxes). Protocolos de seguridade nas manobras de rescate.
-Accesorios e mantemento do vehículo.
-Lexislación: conservación da natureza, responsabilidade patrimonial.
-Módulo de igualdade de oportunidades.
Práctica: 16 horas de prácticas de condución en circuíto.
2. Desenvolvemento da convocatoria.
Destinatarios/as: as dúas primeiras edicións van dirixidas aos voluntarios e profesionais dos servizos de protección civil da Comunidade Autónoma de Galicia que teñan realizado o curso básico de protección civil e a última, aos axentes forestais dos servizos de prevención e defensa contra incendios forestais.
Prazas ofertadas: 20 prazas por cada edición.
3. Solicitudes de participación.
Presentación de solicitudes: para inscribirse os solicitantes cubrirán a solicitude de participación que se encontra na páxina web da Agasp
http://agasp.xunta.es
, na epígrafe Actividades formativas, cursos con inscrición aberta. Non serán admisibles outros modelos de solicitude, e remitirana telematicamente. Esta mesma solicitude, unha vez remitida a través da web, deberán imprimila, asinala a/o solicitante e obter tamén a sinatura da autoridade do concello, e enviala á Academia Galega de Seguridade Pública; avenida da Cultura, s/n, 36680 A Estrada, a través do fax 886 20 61 23, por correo postal ou segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Prazo de inscrición: o prazo para a presentación de solicitudes será de quince (15) días naturais a partir do día seguinte ao da publicación desta resolución no Diario Oficial de Galicia. Se o último día de prazo fose inhábil, entenderase prorrogado ao primeiro día hábil seguinte.
Obrigas das persoas seleccionadas: as persoas que resulten seleccionadas teñen a obriga de participar no desenvolvemento da actividade, agás que comunicasen a súa imposibilidade de asistencia con cando menos 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formación.emerxencias.agasp@xunta.es ou por fax ao número 886 20 61 23. Noutro caso serán excluídas automaticamente da selección para as dez seguintes actividades que se convoquen, para as cales reúnan os requisitos exixidos de participación (artigos 18 e 21 do Regulamento de réxime interior da Agasp).
4. Desenvolvemento da actividade.
Lugar: sede da Academia Galega de Seguridade Pública.
Horario: mañá e tarde.
Datas:
Ver referencia pdf "17300D004P013.PDF"
Exixencias: os voluntarios e profesionais dos servizos de protección civil da Comunidade Autónoma de Galicia deben ter superado previamente o curso básico de protección civil.
Certificado de asistencia: ao remate da actividade entregaráselles un certificado de asistencia a aquelas persoas que acrediten a súa participación continuada.
5. Dereitos e deberes do alumnado participante.
Durante o desenvolvemento da actividade ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza, do 4 de febreiro de 2009 (DOG número 30, do 12 de febreiro).
6. Financiamento da actividade.
Esta actividade é cofinanciada nun 80% polo Fondo Social Europeo dentro do Programa Operativo Fondo Social Europeo de Galicia 2007-2013, no eixe 3, tema prioritario 72.
7. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 2 de setembro de 2010.
José Carlos García Bouzas
Director xeral da Academia Galega
de Seguridade Pública